LAUSUNTO NRO 8/98 Euroopan yhteisöjen tilintarkastustuomioistuimen ehdotuksesta neuvoston asetukseksi (EY) maatalouden euromääräisestä valuuttajärjestelmästä (viite 98/0214) ja ehdotuksesta neuvoston asetukseksi (EY) siirtymätoimenpiteistä euron käyttöönottamiseksi yhteisessä maatalouspolitiikassa (viite 98/0215)



Virallinen lehti nro C 368 , 27/11/1998 s. 0016 - 0016



LAUSUNTO NRO 8/98 Euroopan yhteisöjen tilintarkastustuomioistuimen ehdotuksesta neuvoston asetukseksi (EY) maatalouden euromääräisestä valuuttajärjestelmästä (viite 98/0214) ja ehdotuksesta neuvoston asetukseksi (EY) siirtymätoimenpiteistä euron käyttöönottamiseksi yhteisessä maatalouspolitiikassa (viite 98/0215) (98/C 368/02) EUROOPAN YHTEISÖJEN TILINTARKASTUSTUOMIOISTUIN, joka ottaa huomioon Euroopan yhteisön perustamissopimuksen ja erityisesti sen 188 c artiklan 4 kohdan, ottaa huomioon 3 päivänä toukokuuta 1998 annetun neuvoston asetuksen (EY) N:o 974/98 euron käyttöönottamisesta (1), ottaa huomioon komission 10 päivänä kesäkuuta 1998 esittämät ehdotukset (2), ottaa huomioon 7 päivänä heinäkuuta 1998 päivätyn ja 23 päivänä heinäkuuta 1998 tilintarkastustuomioistuimeen saapuneen neuvoston pyynnön saada kuulla tilintarkastustuomioistuimen kanta kyseisistä ehdotuksista, sekä katsoo, että euron käyttöönoton vuoksi on myös mukautettava useita varainhoitoa ja/tai maataloutta koskevia säännöksiä, erityisesti asetusta (EY) N:o 296/96 (3) ennakoiden maksamisen, jäsenvaltioissa toteutuneiden menojen ilmoittamisen yms. osalta. ON ANTANUT SEURAAVAN LAUSUNNON: Komission molempien ehdotusten osalta on tarpeen esittää seuraavat huomautukset: 1. Nykyisen maatalouden valuuttajärjestelmän yksinkertaistamisen olisi tarkoitus - kuten tilintarkastustuomioistuin toi esille jo varainhoitovuotta 1995 koskevassa vuosikertomuksessaan (4) - yhtenäistää tukia ja parantaa maatalousmenojen hallintaa. Jälkimmäinen tavoite riippuu kuitenkin lopulta siitä, mille tasolle tuet vahvistetaan. 2. On mahdotonta tarkistaa, onko ehdotettu järjestelmä kaikilta osin yhtenäinen, sillä muiden varainhoitoa ja/tai maataloutta koskevien säännösten, etenkään asetuksen (EY) N:o 296/96, osalta ei ole esitetty ehdotuksia. 3. Ehdotukseen nro 98/0214 sisältyy säännös (8 artikla), jonka mukaan euroalueen ulkopuoliset jäsenvaltiot voivat maksaa edunsaajille yhteisen maatalouspolitiikan säännöksistä johtuvat kulut euroina. Jos jäsenvaltio käyttää tätä mahdollisuutta, sen on toteutettava tarvittavat toimenpiteet sen varmistamiseksi, että kansallisen valuutan ulkoisen arvon muuttuessa (devalvaatio tai revalvaatio) edunsaajan saama määrä ei poikkea siitä määrästä, joka edunsaajalle olisi maksettu kansallisena valuuttana (jos näin tapahtuisi, eri jäsenvaltioissa olevien edunsaajien kohtelu olisi eriarvoista). Tämä säännös merkitsee siten sitä, että vastaavien menojen seuranta ja valvonta on entistä hankalampaa. 4. Molempien ehdotusten tekstiä olisi muokattava selkeämmäksi, varsinkin kun otetaan huomioon komission pyrkimys muuttaa maataloutta koskevat säännökset yksinkertaisemmiksi ja ymmärrettävämmiksi. Tilintarkastustuomioistuin on hyväksynyt tämän lausunnon Luxemburgissa 14. ja 15. lokakuuta 1998 pitämässään kokouksessa. Tilintarkastustuomioistuimen puolesta Bernhard FRIEDMANN Presidentti (1) EYVL L 139, 11.5.1999 (2) Asiakirja KOM(1998) 367 lopullinen, 98/0214 (CNS) ja 98/0215 (CNS). (3) EYVL L 39, 17.2.1996. (4) EYVL C 340, 12.11.1996, kohdat 2.19-2.34.